05.11 . 2020 Webcafe На фона на продължаващото преброяване на гласовете в ключовите колебаещи се щати , малки групи демонстранти се събират из по - големите градове на страната , натягайки допълнително напрежението и несигурността относно това какво ще се случи , когато най - сетне бъдат обявени крайните резултати . Екипите и на двамата кандидати са готови да оспорват резултатите , ако не са в тяхна полза , а поводи за съмнения се изтъкват , както от демократи , така и от републиканци . Доналд Тръмп вече обяви намерението си да заведе дела срещу властите на всички щати , където неговият съперник Джоузеф Байдън обърна резултата и поведе в броя на гласовете по време на преброяването . " Ще заведем дела срещу всички щати , където Байдън наскоро започна да води , за фалшифициране на резултатите от гласуването и измами при избори на щатско ниво . Доказателства има много - просто проверете медиите " , написа Тръмп на страницата си в Twitter . Преди това кампанията на Тръмп заведе дело с искане за спиране на обработката на бюлетините в Джорджия , както и в Пенсилвания и Мичиган . Телевизионната компания CNN съобщи , цитирайки източници , че централата на републиканеца е готова да поиска повторно преброяване в Джорджия , ако загуби в щата . Републиканските представители също заявиха , че ще поискат ново преброяване в Уисконсин . Според Фокс нюз републиканската централа също планира да оспори предполагаемите нередности на изборите в Невада . Спорадичните протести излагат на показ напрежението и високия залог на тези президентски избори между настоящият държавен глава Доналд Тръмп и бившия вицепрезидент Джо Байдън , като крайната победа виси като въпрос на няколко хиляди гласа . По характера си демонстрациите , които се съсредоточават най - вече пред центровете за преброяване на гласове , са полярни и призоваващи за противоположни неща . В Мичиган , където Тръмп в самата нощ на изборите държеше ранна преднина при преброяването на гласовете , малка група от негови поддръжници скандираха за спиране на преброяването пред конгресния център в Детройт . Повечето големи агенции , които следят преброяването вече прогнозират , че Байдън вече е спечелил Мичиган , с което шансовете му за Белия дом се увеличиха значително . Коренно противоположни обаче са исканията на поддръжниците на Тръмп във Финикс , Аризона , където техният фаворит продължава да изостава при предсрочното преброяване на гласовете . Група негови симпатизанти , някои от които и въоръжени , се събраха пред центъра за преброяване на бюлетини в сряда вечерта с искане за повторно преброяване на бюлетините , тъй като подозират изборна измама . Заради опасения от размирици центърът за преброяване в окръг Марикопа в Аризона затвори врати за представители на медиите и обществеността . Служителите на реда се опитват да отцепват тълпата , но въпреки това няколко човека все пак успяха да проникнат в сградата . Служителите на избирателната комисия там обаче са отговорили на въпросите им , след което гражданите са били помолени да напуснат . Според Fox News Джо Байдън си е осигурил необходимата му победа в Аризона , което предизвика гневни реакции на републиканци спрямо телевизията . " Не разбирам целта на тези протестиращи . Разбира се , ще преброим всички гласове . Законово сме длъжни да го направим " , заяви в четвъртък държавният секретар на Аризона Кейти Хобс от демократите за протестиращите , събрали се в Марикопа . Във Филаделфия , най - големият град в ключовия щат Пенсилвания , където все още приемат бюлетини , стига да са с пощенско клеймо от 3 ноември , резултатите продължават да се обновяват и макар Тръмп да води , преднината му продължава да се стопява от вчера насам . Протестиращи симпатизанти на кандидата на демократите Джо Байдън се събраха близо до център , в който се броят бюлетините , в сряда вечерта , за да скандират : " Бройте всеки глас " . " Това е , което виждате , когато хората се страхуват , че правата им са отнети " , каза Рич Гарела от Protect Our Vote Фили пред CNN . Междувременно в някои големи градове като Ню Йорк , Сиатъл и Лос Анджелис бастиони на прогресивното движение в САЩ се проведоха демонстрации за преброяване на всеки глас . В Ню Йорк най - малко 30 души бяха арестувани , като местната полиция обяви , че са се опитали да радикализират мирен протест , палейки огньове и хвърляйки боклуци и яйца по сградата , в която се броят гласовете в местния окръг . Демонстрациите не са свързани единствено с президентските избори . В Сиатъл група , призоваваща за защита на всички подадени гласове , и друга група , подкрепяща Black Lives Matter , обединиха усилията си , за да формират една по - видима демонстрация . В Минеаполис група активисти се опитаха да блокират трафика по голямата междущатска магистрала , което доведе до масови арести от страна на полицията . Основните организатори са от местна организация , част от движението Black Lives Matter . Според групата целта на протеста е да се повиши осведомеността за въздействието на пандемията COVID - 19 , използването на прекомерна полицейска сила и ефекта от икономическия спад върху гражданите с ниски доходи и цветнокожите от щата Минесота . Щатския патрул на Минесота обяви , че работи заедно с полицията в Минеаполис , за да арестуват протестиращи , нарушаващи обществения ред . " Ние уважаваме правото на всеки да изразява себе си съгласно Първата поправка , но магистралата не е място за това " , заявиха от щатския патрул в туит .